《秋日閒居十首 其七》
宋代·张侃

人情易爱憎，品花语最严。遮护富贵花，排日挂牙签。

骄态不自持，霏微花上沾。虚名竟何益，馀事付宝奁。

花开有迟速，禀气等洪纤。到眼俱可玩，何曾形弃嫌。

幽幽牵牛开，碧色照疏栏。勿云此花陋，所取缘伤廉。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。